-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
छत्तीसगढ़ के राज्यपाल बलरामजी दास टंडन ह बढ़े बेतन ल लेहे ले करिस मना, छत्तीसगढ़ी में पढ़व अउ खबर
By
छत्तीसगढ़ी खबर | Published On: 6 Jun, 2018 | 5:52 PM GMT 05:30+
छत्तीसगढ़ के राज्यपाल बलरामजी दास टंडन ह हाल ही म राज्यपाल मन के बेतन म करे गे बढ़ोत्तरी अऊ एरियर्स के रासि ल नइ ले के निर्नय लिस हे। ये संबंध म राज्यपाल ह छत्तीसगढ़ के महालेखाकार ल मई 2018 म पत्र लिखके जुन्ना बेतनमान 1 लाख10 हजार रूपिया ही ले के इच्छा जताइस हे। राज्यपाल के पत्र के आधार म ओकर बेतन 1 लाख 10 हजार ही करे उपर महालेखाकार ह सहमति दे दे हे। उहें केन्द्रीय गृह मंत्रालय ह मार्च 2018 म जारी राजपत्र के अनुसार राज्यपाल मन के बेतन म वृद्धि करे हे। पहिली ये बेतन 1 लाख 10 हजार रूपिया रहिस। जेला बढ़ाके 3 लाख 50 हजार रूपिया करे गे हे।
► कोरबा म एक बेरा फेर INH न्यूज़ के खबर के बड़े असर होइस हे। बता दन कि कोरबा म चलत रेत के अवैध खनन अऊ माफिया मन के संग खाकी के गठजोड़ के सच्चाई ल INH न्यूज़ ह प्रमुखता ले देखाए रहिस। ग्राम पंचायत धवईपुर के बंद पड़े रेत घाट म माइनिंग बिभाग ह छापामार कार्रवाई करके 3 ट्रैक्टर ल जब्त करिस हे। उहें माइनिंग बिभाग के कार्रवाई देखे के कई ट्रैक्टर चालक मउका म ही गाड़ी छोड़के भाग गिन। माइनिंग बिभाग के कार्रवाई के बाद जिहां अवैध रेत खनन करइया मन म हड़कंप मच गए हे, त उहें कटघोरा पुलिस उपर रेत माफिया मन ले पइसा लेके अवैध रेत परिवहन कराए जे के गंभीर आरोप घलो लगे हे। जेकर उपर पुलिस बिभाग के अधिकारी जांच के बाद दोसि मन के खिलाफ कड़ा कार्रवाई करे के बात कहत हे।
► बिलासपुर म INH न्यूज के खबर के बड़े असर होइस हे। असल म बीते 30 मई के रैबीज के इंजेक्सन के कमी ल लेके INH न्यूज़ ह खबर ल प्रमुखता ले देखाए रहिस। जेकर बाद प्रबंधन के मांग म जिला अस्पताल ल लगभग 160 इंजेक्सन मिलिस हे। उहें मरीज अब रैबीज के इंजेक्सन निसुल्क लगवा सकत हें। बतादन कि जिला के सबले बड़े दवाखाना सिम्स अस्पताल अऊ जिला अस्पताल म रेबीज इंजेक्सन के कमी ले मरीज मन ल परेसानी के सामना करे बर पड़त रहिस। रोज इहां कुकुर चाबे के दर्जनों मामला आथे, फेर मरीज मन ल इलाज के बिना ही वापस जाए बर पड़थे।
► धमतरी के फरसिया गांव ले एक दिल दहलाए वाला मामला आगु आइस हे। जिहां एक महिला आपसी बिवाद के चलत अपन दू मासूम लइका के संग आगि लगा लिस। घटना म दू बछर के लइका के मउका म ही मउत हो गिस, जबकि महिला अऊ 4 महीना के मासूम ल गंभीर हालत म जिला अस्पताल म भर्ती कराए गिस बताए जात हे, कि महिला अऊ ओकर पति के बीच चाय बनाए ल लेके बिवाद होए रहिस, अऊ बिवाद अतका बाढ़ गिस कि महिला ह केरोसिन डाल के दू मासूम समेत आगि लगा लिस।
INH News
Title For Web: CG Governor Balramji Das Tandon refuse to take increased salary
unk awa_Deva bho_Deva ces_Latn eng_Latn hne_Deva hne_Deva hne_Deva hne_Deva eng_Latn eng_Latn